Cel mai mare producător european de zahăr avertizează că urmează să crească prețurile.
Cel mai mare producător european de zahăr Suedzucker plănuieşte creşteri "semnificative" ale preţurilor pentru a compensa creşterea costurilor. România a importat zahăr şi pro duse zaharoase în valoare de 337 de milioane de euro în 2021, în creştere cu 25% faţă de anul precedent. Mai mult, importurile au fost de nouă ori mai mari decât exporturile, în valoare de 38 de milioane de euro anul trecut.
Cel mai mare producător european de zahăr Suedzucker plănuieşte creşteri "semnificative" ale preţurilor pentru a compensa creşterea costurilor şi se pregăteşte să treacă la cărbune, în condiţiile în care livrările de gaz rusesc către Europa încetinesc în urma războiului din Ucraina, a relatat sâmbătă ziarul Mannheimer Morgen."Costurile pentru cultivarea sfeclei de zahăr şi a energiei folosite în procesarea sa sunt în creştere, iar acestea sunt două procese semnificative din producţie", a declarat directorul general Niels Poerksen într-un interviu acordat ziarului."Dacă nu ar exista o creştere a preţurilor, ar fi dificil să ieşim la final cu profit", a spus el.De asemenea, compania îşi măreşte stocurile pentru a le utiliza la fabricile unde poate fi folosit şi cărbunele, deoarece nu toate fabricile Suedzucker sunt echipate pentru a funcţiona cu alte surse de energie dacă nu mai există gaz, a declarat Poerksen pentru ziar.România a importat zahăr şi pro duse zaharoase în valoare de 337 de milioane de euro în 2021, în creştere cu 25% faţă de anul precedent, potrivit calculelor ZF pe baza datelor de la Institutul Naţional de Statistică. Mai mult, importurile au fost de nouă ori mai mari decât exporturile, în valoare de 38 de milioane de euro anul trecut.